**Tájékoztató a 2025. évi plébániai belső pályázatokról**

A belső pályázatokra pályázni az elektronikusan (e-mailben) kiküldött adatlapok kitöltésével lehet. A pályázati adatlapok a Pécsi Egyházmegye honlapjáról is letölthetőek: <http://www.pecsiegyhazmegye.hu/letoltes>

A belső pályázatokkal kapcsolatos kérdésekkel forduljanak Tamás Eszterhez, a Gazdasági Iroda munkatársához ([tamase@pecs.egyhazmegye.hu](mailto:pasztoralis@pecs.egyhazmegye.hu); 72/513-040).

**Beküldési határidő: 2025. március 7.** A határidőn túl beérkezett pályázatokat figyelmen kívül hagyjuk.

A pályázatok egyedileg kerülnek elbírálásra, a plébániákat a döntésről 2025. március 24-ig írásban tájékoztatjuk.

Az **igényelhető támogatás mértéke minden esetben a teljes tervezett költség legfeljebb egyharmad része lehet.** A fennmaradó kétharmad rész a plébánia és a programok résztvevői között oszlik meg tetszőleges arányban.

Egy plébánia több pályázatot is benyújthat. A pályázati adatlapon a **résztvevők tervezett létszámát** minden esetben fel kell tüntetni.

**Minden pályázathoz csatolni kell** a kiküldött adatlapon a plébánia, ill. az adott filiális egyházközség **pasztorális-közösségi életének rövid bemutatását** (csoportok, rendezvények, helyszín, időpont, létszám stb.) és a megpályázott program által megvalósítani kívánt célt.

A Pécsi Egyházmegye idén sem támogatja a külföldre irányuló kirándulásokat, zarándoklatokat.

Nem számolható el munkabér és eszközbeszerzés sem!

1. *Közösségek (családok, ifjúság, plébániai tanácsosok testülete, kórusok, plébániai munkatársak stb.) számára szervezett* ***lelkigyakorlatok*** *támogatása*

A pályázat célja, hogy hozzájáruljon a plébániák által szervezett lelkigyakorlatok költségeihez.

**2025-ben kizárólag 4 vagy több napos lelkigyakorlatok támogatására van lehetőség pályázatot benyújtani.** Az ennél rövidebb időtartamú programok szervezése és megtartása a résztvevők, illetve a plébánia saját költsége.

Programonként a felkért előadó nevét, tisztségét és tiszteletdíját, illetve a lelkigyakorlatos vezető személy nevét az adatlapon mindenképpen kérjük feltüntetni.

**Lelkigyakorlatok** esetén a pályázat benyújtható a máriagyűdi, a mánfai, valamint a bátai zarándokszállás igénybevételére, a zarándokszállás által közzétett áron. A szállásadókkal előzetes kapcsolatfelvétel és időpontegyeztetés szükséges, az alábbi elérhetőségeken:

Máriagyűd 72/579-000, 30/349-1065; www.mariagyud.hu

Báta 30/688-8425 (Sümegi József); www.szentver-bata.hu

Mánfa, MaranaTha Ház 20/371-5007 (Berecz Rita); www.maranathahaz.hu

A fenti zarándokszállásokon kívül egyéb lelkigyakorlatos helyekre is benyújtható a pályázat.

A szálláshoz kapcsolódó idegenforgalmi adó minden esetben a résztvevőt terheli!

1. ***Családos táborok*** *támogatása*

A Pécsi Egyházmegye támogatni szeretné a plébániákat azzal, hogy a családok számára nyári táborozási lehetőséget biztosít. **Pályázni 4 vagy több napos, családoknak szervezett táborokkal lehet.**

A pályázatban fel kell tüntetni a résztvevő családok számát, illetve a tábor tematikáját és célját, amivel a program hozzájárul a közösségek fejlődéséhez.

A pályázat pozitív elbírálása nem minősül foglalásnak. Kérjük, a pályázatban csak a tábor helyszínét (akár több helyszín is megjelölhető), időpontját (hónap), illetve az időtartamát jelöljék meg. A végleges időpontokról és helyszínről a pályázó telefonon, e-mailen kaphat tájékoztatást a választott táborhelynél található elérhetőségeken.

A plébániák a 2024. június és október közötti időszakra **maximum egy-egy hét, de minimum három éjszaka** táborozást igényelhetnek az alábbi szálláshelyek egyikén:

1. a Pécsi Egyházmegye saját tulajdonú ifjúsági szállásainak **ingyenes igénybevétele** az alábbi helyszíneken (egyéb költség nem számolható el):

|  |  |  |
| --- | --- | --- |
| Helyszín | Férőhely | Információ és foglalás |
| *Magyarhertelendi plébániaépület* | 40 fő | [szallas@pecs.egyhazmegye.hu](mailto:ormosy@pecs.egyhazmegye.hu), 30/259-7427 |
| *Orfűi Szent Márton Ház* | 27 fő | [szallas@pecs.egyhazmegye.hu](mailto:szallas@pecs.egyhazmegye.hu), 30/259-7427 |
| *Püspökszentlászlói tábor* | 25 fő | [szallas@pecs.egyhazmegye.hu](mailto:szallas@pecs.egyhazmegye.hu), 30/259-7427 |
| *Szászvári közösségi ház* | 40 fő | Vida Zsolt plébános 30/830-5893 |
| *Izmény tábor (részben vendégágyas)* | 20 fő | Vida Zsolt plébános 30/830-5893 |
| *Máriakéménd* | 28 fő  +10 fő pótágyon | Biki Endre [biki.endre.gabor@gmail.com](mailto:biki.endre.gabor@gmail.com); 30/452-4579 |
| *Mánfa* | 38 fő | Szalóki Zoltánné Valéria 70/314-8796 |

1. a Baranya Megyei Gyermek és Ifjúsági Közalapítvány táborainak igénybevétele **a közalapítvány által közzétett áron** az alábbi helyszíneken:
   * Sikonda (200 fő)
   * Balatonfenyves (150 fő)

Információ és egyeztetés: [info@varatabor.hu](mailto:info@varatabor.hu); 70/391-9604.

1. a Tolna Megyei Gyermek és Ifjúsági Közalapítvány táborának igénybevétele **a közalapítvány által közzétett áron** az alábbi helyszínen:
   * Fadd-Dombori (160 fő)

Információ és egyeztetés: Pap Erika 70/948-6832.

1. A Pécsi Egyházmegye továbbra is lehetőséget biztosít arra, hogy a plébániák **más, a Pécsi Egyházmegye illetőségén kívüli táborhelyen, szálláshelyen** táboroztassák csoportjaikat.
2. ***Zarándoktáborok*** *támogatása*

A Pécsi Egyházmegye 2025-ben is támogatja a **plébániai közösségek** által szervezett **zarándoktáborokat**.

A támogatás összege a teljes költség egyharmad része.

Napközis és ifjúsági táborok, pasztorális programok

2025-ben plébániai belső pályázat keretében **nincs lehetőség** támogatást igényleni:

* Napközis táborok
* Ifjúsági táborok
* Plébániai pasztorális programok megrendezéséhez.

Ezen programok költségeihez a résztvevők által befizetett díjak, a plébánia hozzájárulása, illetve partnerek bevonásával, külső támogatások is fedezetül szolgálhatnak.

**Az elszámolással kapcsolatos tudnivalók**

* + Az elnyert egyházmegyei támogatást kizárólag a pályázat benyújtásának évében lehet felhasználni. Az elnyert, de tárgyévben fel nem használt támogatás elveszik.
  + A támogatások pénzügyi elszámolását a tervezett program megvalósulását követő 14 napon belül, de legkésőbb tárgyévet követő év január 31-ig kell benyújtani.
  + Egyházmegyei zarándokszállások (Máriagyűd, Báta) igénybevétele esetén a szállásköltség belső pályázatból támogatott egyharmad része közvetlenül az egyházmegyével kerül rendezésre. A szállásköltség fennmaradó része a plébánia nevére kerül kiszámlázásra. A plébánia mindezek miatt maga köteles gondoskodni arról, hogy a résztvevőkkel egyeztetett költség a plébánia részére az idevonatkozó jogszabályi előírások figyelembevételével befizetésre kerüljön.
  + A költségekből a plébániát terhelő részt úgy kell megállapítani, hogy arra a plébánia szokásos gazdálkodása fedezetet tudjon nyújtani.